Nil

thumb

Ël Nil (an Lenga aràbica: بحر النيل, Bahr al-Nīl) a l'é un fium nòrd-african longh 6.650 km. A l’é probabilment lë scònd fium pi longh dël mond.

Ël Nil a l'ha doi grand afluent, ël Nil Bianch e ël Nil Asur.

Ël Nil Bianch a nass ant la region dij Grand Lagh dl’Àfrica sentral, con soe sorgiss che a nasso davzin al Ruanda, e a traversa la Tanzanìa, ël Lagh Vitòria, l’Uganda e ël Sudan meridional. Ël Nil Asur a l'ha soe sorgiss ant ël Lagh Tana an Etiòpia e a traversa ël Sudan sud-oriental. Ij doi fium a s’ancontro davzin la capital sudanèisa Khartoum.

La part setentrional dël fium a l'é squasi tuta an mes al desert, dal Sudan a l’Egit. La pì granda part dla popolassion egissian-a e squasi tute soe sità a resto ant la val dël Nil a nòrd d'Assuan, e squasi tuti ij leugh stòrich e colturaj dël Vej Egit as treuvo arlongh le rive dël fium.

A la fin ël Nil as duverta ant un gran delta e as campa ant ël Mar Mediterani.

Da soe sorgiss al delta ël Nil a traversa ses pais african: Burundi, Ruanda, Tanzanìa, Uganda, Sudan e Egit ma sò bassin idrogràfich a comprend part dla Repùblica Democràtica dël Còngo, Kenya, Etiòpia e Eritrea.

Categorìa:Fium d'Àfrica